Art-kino  
javna ustanova u kulturi   
Krešimirova 2, Rijeka, Hrvatska

Tel.: 051 323 262  
e-mail: ured@art-kino.hr  
OIB: 12254758142  
MB: 2998050  
Transakcijski račun: 2360000-1102348678  
IBAN: HR2423600001102348678  
www.art-kino.org

Klasa: 400-01/24-02/1

Ur.br.: 2170-1-35-01-24-7

Rijeka, 21. studeni 2024.

**PRIJEDLOG FINANCIJSKOG PLANA ZA 2025. GODINU TE**

**PROJEKCIJE ZA 2026. I 2027. GODINU**

Ravnateljica:

Slobodanka Mišković, dipl.soc.

1. **Uvod - Sažetak djelokruga rada proračunskog korisnika**

Art-kino je javna ustanova u kulturi, osnovana Odlukom Gradskog vijeća Grada Rijeke 21. prosinca 2012. godine, koja zajednicu Rijeke i šire regije upoznaje s vrijednim filmom, obrazuje o filmskoj kulturi i potiče filmsko stvaralaštvo.

U skladu sa Statutom, Art-kino javna je ustanova u kulturi osnovana radi obavljanja audiovizualnih i komplementarnih djelatnosti čija djelatnost obuhvaća: razvitak audiovizualnih i komplementarnih djelatnosti te promicanje audiovizualnog stvaralaštva i kulture, javno prikazivanje audiovizualnih djela, očuvanje vrijednosti nacionalne kinematografije, promicanje suvremenog hrvatskog filmskog stvaralaštva te nasljeđa hrvatske i svjetske filmske baštine na području filmske umjetnosti, zaštitu audiovizualne baštine, uključujući kinotečnu djelatnost, poticanje produkcije audiovizualnih djela, organizaciju domaćih i međunarodnih audiovizualnih programa i manifestacija, razvoj filmske pismenosti kod djece i mladih, proučavanje i kritičko vrednovanje audiovizualnih djelatnosti, organizaciju i provedbu programa stručnog i profesionalnog usavršavanja, kulturno-umjetničke poduke, seminara, radionica, tribina, predavanja, konferencija i stručnih skupova u području kulture i audiovizualnih djelatnosti, iznajmljivanje audiovizualnih djela bez obzira na podlogu na kojoj su fiksirana te na zahtjev, digitalizaciju audiovizualnih djela i drugog gradiva u području kulture, distribuciju audiovizualnih djela, nakladničku djelatnost, nabavu knjižnične građe, osiguranje korištenja i posudbe knjižnične građe te protok informacija, organiziranje i koordiniranje stručnih i znanstvenih istraživanja u području audiovizualnih djelatnosti, aktivnosti i manifestacije usmjerene na povećanje dostupnosti, pristupa i sudjelovanja u kulturi, raznolikosti kulturnog sadržaja te suradnje s organizacijama civilnog društva u području audiovizualnih djelatnosti i kulture, domaću i međunarodnu suradnju na području audiovizualnih djelatnosti i kulture, proizvodnju i prodaju na malo vlastitih i tuđih suvenira, proizvoda i izdanja kojima se promiču kultura i audiovizualne djelatnosti te druge djelatnosti u kulturi sukladno posebnim propisima. Pored navedenih, ustanova može obavljati i druge djelatnosti sukladno posebnim propisima.

Glavna programska djelatnost ustanove odvija se u dvorani *Croatia* te Dječjoj kući, dok je u svrhu proširenja prostora za redovne i medijacijske programe u prosincu 2015. godine otvoreno Mini Art-kino. Programi se odvijaju i u Ljetnom Art-kinu te na vanjskim lokacijama. U okrilju ustanove djeluje i Specijalna filmska knjižnica, prva te vrste u Hrvatskoj.

Art-kino programski je usmjereno prikazivanju filmskih klasika, suvremenog umjetničkog i eksperimentalnog filma te provođenju specifičnih edukacijskih programa koji imaju za cilj podizanje razine filmske pismenosti i kulture. Ono nije samo mjesto prikazivanja i gledanja filmova, već i rasprave o njima, edukacije, komunikacije i istraživanja. Zasnovano na raznolikosti pristupa mediju filma, kino je svoje djelovanje usmjerilo u četiri glavna pravca: filmski program, rad s djecom i mladima, obrazovne i medijacijske programe te podršku filmskoj produkciji. Time se na jednom mjestu objedinilo prikazivačke, distribucijske i edukacijske funkcije te pružila prilika i drugim dionicima filmskog, kulturnog i obrazovnog sektora u zajedničkom nastojanju cjelovitog razvoja filmske djelatnosti u Rijeci.

Ustanova programsku koncepciju temelji na umjetničkoj značajnosti, svijesti o obrazovnoj ulozi kulturnih institucija, odgovornosti za razvoj cjelovitog kulturnog polja u kojem djeluje te otvorenosti prema potrebama zajednice, a vrijednosti svog djelovanja na umjetničkoj izvrsnosti, otvorenosti, društvenoj odgovornosti, predanosti i integritetu te, naravno, znanju.

1. **Obrazloženje financijskog plana**

Obrazloženje financijskog plana za 2025. godinu sastoji se od obrazloženja općeg dijela financijskog plana i obrazloženja posebnog dijela financijskog plana. Obrazloženje općeg dijela financijskog plana sadrži obrazloženje prihoda i rashoda te obrazloženje viška financijskog plana. Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz godišnjeg plana rada.

**Opći dio**

**Sažetak**

|  |  |  |  |  |  |
| --- | --- | --- | --- | --- | --- |
| **A) SAŽETAK RAČUNA PRIHODA I RASHODA** | | | | | |
|  |  |  |  |  |  |
| **Razred i naziv** | **Izvršenje 2023.** | **Tekući plan 2024.** | **Plan 2025.** | **Projekcija 2026.** | **Projekcija 2027.** |
| *1* | *3* | *4* | *5* | *6* | *7* |
| PRIHODI UKUPNO | 707.201,74 | 782.372,00 | 936.895,00 | 966.520,00 | 959.478,00 |
| 6 PRIHODI POSLOVANJA | 707.201,74 | 782.372,00 | 936.895,00 | 966.520,00 | 959.478,00 |
| 7 PRIHODI OD PRODAJE NEFINANCIJSKE IMOVINE |  |  |  |  |  |
|  |  |  |  |  |  |
| RASHODI UKUPNO | 760.344,53 | 818.972,00 | 948.895,00 | 966.520,00 | 959.478,00 |
| 3 RASHODI POSLOVANJA | 629.911,05 | 794.072,00 | 936.995,00 | 950.620,00 | 944.578,00 |
| 4 RASHODI ZA NABAVU NEFINANCIJSKE IMOVINE | 130.433,48 | 24.900,00 | 11.900,00 | 15.900,00 | 14.900,00 |
| RAZLIKA - VIŠAK/MANJAK | -53.142,79 | -36.600,00 | -12.000,00 | 0,00 | 0,00 |

|  |  |  |  |  |  |
| --- | --- | --- | --- | --- | --- |
| **B) SAŽETAK RAČUNA FINANCIRANJA** | | | | | |
|  |  |  |  |  |  |
| **Razred i naziv** | **Izvršenje 2023.** | **Tekući plan 2024.** | **Plan 2025.** | **Projekcija 2026.** | **Projekcija 2027.** |
| 8 PRIMICI OD FINANCIJSKE IMOVINE I ZADUŽIVANJA |  |  |  |  |  |
| 5 IZDACI ZA FINANCIJSKU IMOVINU I OTPLATE ZAJMOVE |  |  |  |  |  |
| NETO FINANCIRANJE |  |  |  |  |  |
| RAZLIKA - VIŠAK/MANJAK + NETO FINANCIRANJE | -53.142,79 | -36.600,00 | -12.000,00 | 0,00 | 0,00 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **C) PRENESENI VIŠAK ILI PRENESENI MANJAK** | | | | | | | | | |
|  |  |  | |  | |  | |  | |
| **Naziv** | **Izvršenje 2023.** | | **Tekući plan 2024.** | | **Plan 2025.** | | **Projekcija 2026.** | | **Projekcija 2027.** | |
| PRIJENOS VIŠKA/MANJKA IZ PRETHODNIH GODINA | 106.584,39 | | 53.441,21 | | 12.000,00 | | 0,00 | | 0,00 | |
| PRIJENOS VIŠKA/MANJKA U SLJEDEĆE RAZDOBLJE | 53.441,60 | | 16.841,21 | | 0,00 | | 0,00 | | 0,00 | |
| VIŠAK/MANJAK + NETO FINANCIRANJE + PRIJENOS VIŠKA/ MANJKA IZ PRETHODNIH GODINA - PRIJENOS VIŠKA/ MANJKA U SLJEDEĆE RAZDOBLJE | 0,00 | | 0,00 | | 0,00 | | 0,00 | | 0,00 | |

|  |
| --- |
|  |

Ukupni prihodi Art-kina za 2025. godinu planiraju se u iznosu 936.895,00 eura što je za 154.523,00 eura više od prihoda planiranih tekućim planom za 2024. godinu. Projekcija za 2026. godinu iznosi 966.520,00 eura, a u projekciji za 2027. godinu iznose 959.478,00 eura.

Prijedlog rashoda Art-kina za 2025. godinu iznosi 948.895,00 eura što predstavlja povećanje od 129.923,00 eura u odnosu na iznos tekućeg plana za 2024. godinu. Projekcija ukupnih rashoda za 2026. godinu iznosi 966.520,00 eura, a projekcija za 2027. godinu iznosi 959.478,00 eura.

Planirani iznosi za 2025. godinu i iznosi projekcija za 2026. i 2027. godinu veći su u odnosu na tekući plan 2024. godine iz razloga povećanja plana rashoda za plaće temeljem dogovora sa sindikatima.

Razlika prihoda i rashoda odnosno manjak iskazan u planu 2025. godine u iznosu 12.000,00 eura uravnotežen je viškom s kojim očekujemo završiti poslovnu 2024. godinu.

**Račun prihoda i rashoda**

Prihodi Art-kina za 2025. godinu planiraju se u iznosu od 936.895,00 eura što je za 154.523,00 eura više u odnosu na iznos plana za 2024. godinu. U projekciji za 2026. godinu prihodi iznose 966.520,00 eura, a u projekciji za 2027. godinu iznose 959.478,00 eura. Financijski je plan za 2025. godinu uravnotežen uključenjem 12.000,00 eura viška prethodnih godina.

***Prihodi prema ekonomskoj klasifikaciji i izvorima financiranja***

Tablica 1. Prikaz planiranih prihoda za razdoblje 2025.-2027. godina prema ekonomskoj klasifikaciji



Prihode poslovanja čine pomoći iz inozemstva i od subjekata unutar općeg proračuna (63), prihodi po posebnim propisima odnosno prihodi od ulaznica (65), prihodi od prodaje proizvoda i roba te pruženih usluga (66) te prihodi iz nadležnog proračuna (67).

63 – Pomoći iz inozemstva i od subjekata unutar općeg proračuna planirane su za 2025. godinu u iznosu 75.000,00 eura što je 8% ukupno planiranih prihoda poslovanja.

65 – Prihodi po posebnim propisima odnosno prihodi od prodaje ulaznica planirani su u iznosu 57.500,00 eura i čini 6,1% ukupno planiranih prihoda poslovanja.

66 – Prihodi od prodaje proizvoda i robe te pruženih usluga i prihodi od donacija planirani su u iznosu 16.000,00 eura odnosno planirani su na razini ovogodišnjeg plana.

67 – Prihodi iz nadležnog proračuna planirani su u iznosu 788.395,00 eura te čini 84,15% ukupnih prihoda poslovanja.

Tablica 2. Prikaz planiranih prihoda za razdoblje 2025.-2027. godina prema izvorima financiranja



Osnovni izvori financiranja su opći prihodi i primici, vlastiti prihodi, prihodi za posebne namjene, pomoći i donacije.

Iz tablice proizlazi da u planu za 2025. godinu 84,14% prihoda dolazi iz izvora općih prihoda i primitaka. Ostatak čine vlastiti prihodi 0,5% i namjenski prihodi 15,3%.

**Izvor 11** –Opći prihodi i primici u 2025. godini planiraju se u ukupnom iznosu od 788.395,00 eura. U 2026. godini Opći prihodi i primici planiraju se u iznosu 838.020,00 eura, dok se u 2027. godini planiraju u iznosu 840.978,00 eura.

**Izvor 31** – Procjena vlastitih prihoda za 2025. godinu i projekcije za 2026. i 2027. godinu iznose po 5.000,00 eura i na razini su procijenjenih prihoda po ovom izvoru za 2024. godinu.

**Izvor 44** – Procjena prihoda za posebne namjene (prihodi od prodaje ulaznica) za 2025. godinu i projekcije za 2026. i 2027. godinu iznose po 57.500,00 eura.

**Izvor 57** – Pomoći se planiraju u ukupnom iznosu 75.000 eura i to kako slijedi.

**Izvor 5710** – Procjena pomoći iz državnog proračuna za 2025. godinu iznosi 40.000 eura, kao i projekcije za 2026. i 2027. godinu što je na razini procijenjenih prihoda u tekućoj godini. Temeljem javnog poziva, pripremljeni su projektni prijedlozi koji su u postupku stručnog vrednovanja i ocjenjivanja slijedeći prioritete i ciljeve kulturnog razvitka te se očekuje odluka o potpori u skladu s dinamikom i postupkom dodjele financijskih sredstava nadležnog tijela.

**Izvor 5720** – Procjena pomoći iz proračuna JLPRS koji nam nije nadležan za 2025. godinu i projekcije za 2026. i 2027. godinu iznose po 5.000,00 eura. Temeljem javnog poziva, pripremljeni su projektni prijedlozi koji su u postupku stručnog vrednovanja i ocjenjivanja slijedeći prioritete i ciljeve kulturnog razvitka te se očekuje odluka o potpori u skladu s dinamikom i postupkom dodjele financijskih sredstava Primorsko-goranske županije.

**Izvor 5750** – Procjena pomoći od međunarodnih organizacija i tijela EU za 2025. godinu iznosi 30.000,00 eura, dok za 2026. godinu iznosi 10.000,00 eura. Riječ je o provedbi projekta REEL – *A cinematic journey through Italy and Croatia* u sklopu programa prekogranične suradnje Interreg Italija – Hrvatska 2021. – 2027.

**Izvor 6200** – Procjena donacija za 2025. godinu i projekcije za 2026. i 2027.godinu iznose po 11.000,00 sukladno planiranom i u 2024.godini.

***Rashodi prema ekonomskoj klasifikaciji, izvorima financiranja i funkcijskoj klasifikaciji***

**Ekonomska klasifikacija**

Tablica 3. Prikaz planiranih rashoda za razdoblje 2025.-2027. godina prema ekonomskoj klasifikaciji



U 2025. godini rashodi se planiraju u iznosu od 948.895,00 eura.

31 – Rashodi za zaposlene u 2025. godini planiraju se u iznosu 612.955,00 eura. U projekciji za

2026. godinu planiraju se u iznosu 629.305,00 eura, a u 2027. godini u iznosu od 631.098,00

eura. Rashodi za zaposlene obuhvaćaju plaće, doprinose na plaće i ostale rashode za zaposlene

te u 2025. godini čine 64,6% ukupnih rashoda poslovanja. Do povećanja je došlo temeljem upute

Grada o povećanju plana rashoda za plaće, a vezano za dogovor sa sindikatima.

32 – Materijalni rashodi se u 2025. godini planiraju u iznosu 322.450,00 eura, u 2026. godini u iznosu 319.725,00 eura, a u 2027. godini u iznosu 311.890,00 eura. Planirani materijalni rashodi za 2025. godinu čine 34% ukupnih rashoda poslovanja.

34 – Financijski rashodi se planiraju u iznosu od 1.590,00 eura te su na razini ovogodišnjeg plana. Projekcije su planirane u istom iznosu i za 2026. i za 2027. godinu.

41 – Rashodi za nabavu neproizvedene dugotrajne imovine planiraju se u iznosu 1.000,00 eura u 2025. godini. Navedeni rashodi se odnose na rashode nastale temeljem ulaganja na tuđoj imovini radi prava korištenja.

42 – Rashodi za nabavu proizvedene dugotrajne imovine planiraju se u iznosu 10.900,00 eura u 2025. godini. Navedeni rashodi se odnose na nabavu opreme nužne za redovno poslovanje Art-kina.

**Rashodi prema izvorima financiranja**

Tablica 4. Prikaz planiranih rashoda za razdoblje 2025.-2027. godina prema izvorima financiranja



Iz tablice se vidi da se u planu za 2025. godinu 83,1% rashoda financira iz općih prihoda i primitaka, dok se ostatak financira iz vlatitih prihoda, donacija, namjenskih prihoda i manjim dijelom iz sredstava prenesenih iz prethodne godine odnosno viška.

**Funkcijska klasifikacija:** Na08 Rekreacija, kultura, religija planirano je za 2025. godinu svih 948.895,00 eura. Na istoj razini projekcija za 2026. godinu iznosi 966.520,00 eura, a projekcija za 2027. godinu iznosi 959.478,00 eura.

**Račun financiranja**

Art-kino nema stavaka primitaka i izdataka.

**Obrazloženje prenesenog viška**

U planu za 2025. godinu planirano je 12.000,00 eura viška. Većina sredstava viška iz prethodnih godina potrošena je za nabavu uredske opreme, uređaja i opreme nužne za redovno poslovanje Art-kina te služi kao pokriće za ostvarene rashode vezane za provedbu projekta REEL *– A cinematic journey through Italy and Croatia* u sklopu programa prekogranične suradnje Interreg Italija – Hrvatska 2021. – 2027. čiji će prihodi stići u 2025. godini.

**Posebni dio**

Posebni dio financijskog plana za razdoblje 2025.- 2027. godine sastoji se od plana rashoda iskazanih po izvorima financiranja i ekonomskoj klasifikaciji raspoređenih u programe koji se sastoje od aktivnosti i djelatnosti. U tablici 5. prikazani su ukupni rashodi prema aktivnostima/djelatnostima.

U financijskom planu za 2025. godinu sredstva za rad ustanove planirana su u Programu: Programska djelatnost ustanove u ukupnom iznosu od 948.895,00 eura. U navedenom programu planirani su rashodi potrebni za obavljanje redovne djelatnosti Ustanove u iznosu 918.895,00 eura i rashodi za pokriće provedbe projekta REEL u iznosu 30.000,00 eura.

Tablica 5. Posebni dio – Sredstva za realizaciju programske djelatnosti Art-kina

|  |  |  |  |  |  |
| --- | --- | --- | --- | --- | --- |
| **Rb** | **Naziv aktivnosti i kapitalnog projekta** | **Tekući Plan 2024.** | **Plan 2025.** | **Projekcija 2026.** | **Projekcija 2027.** |
|  | **REDOVNA DJELATNOST USTANOVE** | **818.972** | **918.895** | **956.520** | **959.478** |
| 1. | Stručno, administrativno i tehničko osoblje | 429.785 | 604.845 | 628.140 | 631.098 |
| 2. | Redovna djelatnost ustanove | 185.317 | 166.545 | 176.545 | 176.545 |
| 3. | Programske aktivnosti ustanove | 159.370 | 121.005 | 117.335 | 117.335 |
| 4. | Ljetni program | 20.000 | 15.000 | 20.000 | 20.000 |
| 5. | Nabava opreme | 24.500 | 11.500 | 14.500 | 14.500 |
|  | **EUROPSKI PROJEKTI** |  | **30.000** | **10.000** |  |
| 1. | REEL – INTERREG ITALIJA-HRVATSKA 2021.-2027.- EU |  | 30.000 | 10.000 |  |
|  | **SVEUKUPNO** | **818.972** | **948.895** | **966.520** | **959.478** |

**Stručno, administrativno i tehničko osoblje –** Sredstva u okviru ove Aktivnosti planirana su za

financiranje plaća za redovan rad, doprinose na plaću te ostale rashode za zaposlene, a u skladu

s uputom Grada o povećanju plana rashoda za plaće temeljem dogovora sa sindikatima.

Rashodi za zaposlene se planiraju u iznosu od 604.845,00 eura od čega proračunska sredstva čine 593.020,00 eura. Sredstva se odnose na rashode za zaposlene: isplata plaća, doprinosa na plaće i ostale rashode za zaposlene. U Art-kinu je trenutno zaposleno 17 djelatnika.

Organizacijska struktura Ustanove može se podijeliti u četiri neformalne jedinice: opći poslovi (administracija, pravni poslovi), financije, program (osmišljavanje i provedba programa i promidžbeni poslovi) i tehnika (tehnički, informatički, domarski i pomoćni poslovi). Organizacijskom strukturom nastoji se također postići što veća fleksibilnost radnog procesa na način da zaposlenici obavljaju raznorodne poslove što je uvjetovano količinom i raznovrsnošću programa koje provodimo.

Art-kino relativno je mlada ustanova koja još uvijek nije postigla potreban broj djelatnika, uzevši u obzir količinu i raznolikost programa, kontinuirani rast posjetitelja i programa, režim non-stop otvorenosti prema javnosti (jutarnje projekcije za škole, popodnevne i večernje za javnost, rad vikendom, noćni rad, paralelne projekcije u Dječjoj kući itd.). Dodatni pritisak predstavlja činjenica da pored redovnog programa u Art-kinu *Croatia*, pripremamo kontinuirani program i u Dječjoj kući, bilo da je riječ o filmskim projekcijama ili o edukacijskim programima. Upravo stoga, svakodnevni filmski i radionički program koji Art-kino provodi u Dječoj kući*,* kao i brojni programi vanjskih korisnika, morali bi podrazumijevati i povećanje broja radnika, kao i drugih troškova, ali i organizacijske promjene. Riječ je o programu koji ima za cilj ponuditi što širi i raznovrsniji edukacijski, interaktivni, radionički i produkcijski sadržaj namijenjen djeci. Zbog novih lokacija, kontinuiranog razvoja brojnih novih programa i projekata (Kvarnerska filmska komisija, Specijalna filmska knjižnica, REEL projekt…), dinamičnih promjena u okruženju od pokretanja projekta Art-kina do danas, potrebno je pristupiti reorganizaciji same Ustanove, a u cilju postizanja veće efikasnosti, racionalizacije i kvalitetnijeg upravljanja prostornim i ljudskim resursima, i to kroz izmjene unutarnjeg ustrojstva Ustanove. Naime, postojeće neformalne ustrojstvene jedinice potrebno je i formalno-pravno definirati kako bi se postigla veća transparentnost, učinkovitost i dinamičnost rada.

**Redovna djelatnost Ustanove** – Rashodi se procjenjuju u iznosu od 166.545,00 eura. Sredstva se odnose na materijalne rashode za redovno poslovanje odnosno režijske izdatke, uključujući i naknade za prijevoz djelatnika na posao i s posla. Planirani režijski troškovi, troškovi usluga tekućeg i investicijskog održavanja i ostali troškovi, unatoč inflatornim pritiscima i najavama porasta niza redovitih troškova i usluga, kao i očekivanom porastu minimalne satnice, smanjeni su u odnosu na tekuću godinu.

Dodatno, Art-kino je izašlo iz skladišnog prostora na Žabici površine 120 m2 te je isti zamijenjen s puno većim poslovnim prostorom na adresi Krešimirova 10a površine 595 m2 što podrazumijeva višestruko povećanje režijskih troškova, komunalne naknade te troškove privođenja prostora svrsi. Naime, Grad Rijeka je temeljem Ugovora o zakupu (KLASA: 611-01/23-01/60, UR BROJ: 2170-1-09-00-23-1) od 26. srpnja 2023. godine ustupio poslovni prostor Art-kinu. Zbog nedostatka skladišnog prostora uslijed iseljenja iz poslovnog prostora na lokaciji Žabica 6, Art-kino novi je poslovni prostor namijenilo za skladišni i radni prostor, prostor pohrane dokumentarnog gradiva te za druge programske aktivnosti. S obzirom na to da je prostor bez struje te ne zadovoljava minimalne tehničke uvjete, nužno je privesti ga u potpunosti svojoj svrsi. Postojeći poslovni prostor planira se prenamijeniti u društvenu svrhu čime će se dodatno osnažiti kulturni život Grada Rijeke.

Ukratko, Art-kino upravlja s više prostora namijenjenih održavanju filmskih i drugih programa te je potrebno redovito poduzimati radnje nužne za njihovo održavanje, a u cilju kvalitetne i sigurne realizacije programa.

**Programske aktivnosti Ustanove** – Rashodi se procjenjuju u iznosu od 121.005,00 eura od čega 25.000,00 eura iznose proračunska sredstva, a preostali se iznos planira iz vanproračunskih izvora. Sredstva se odnose na rashode za programe i ostale rashode poslovanja u Art-kinu i Dječjoj kući, a posebice za *Godišnji filmski program Art-kina*.

Art-kino jedino je mjesto u Rijeci i regiji čiji se program temelji na kontinuiranom prikazivanju domaće i svjetske filmske baštine te domaćeg i europskog nezavisnog filma. Naš program obuhvaća igrane, animirane, dokumentarne, eksperimentalne, neprofesijske filmove duže i kraće forme, a obogaćen je i čestim medijacijskim aktivnostima (predavanja, diskusije, gostovanja filmskih umjetnika, predstavljanja publikacija, filmske radionice i sl.). Raznolikost programa postižemo i zahvaljujući brojnim suradnjama s najvažnijim hrvatskim filmskim festivalima, veleposlanstvima, institutima u kulturi, obrazovnim institucijama, udrugama itd. Razvoj filmske kulture u velikoj se mjeri oslanja i na njezino nasljeđe. Stoga ćemo publici osigurati pristupačnost filmskih naslova koji daju presjek određenih filmskih razdoblja i stilova, kako kroz opuse pojedinih tako i kroz cikluse čitavih grupa autora. Filmovi od posebnog povijesnog značaja i umjetničke vrijednosti, retrospektive posvećene pojedinim autorima, glumcima, žanrovima, temama i filmskim pravcima predstavljaju neiscrpan izvor umjetničkog, društvenog te povijesnog znanja i inspiracije, govore o prošlosti, propituju sadašnjost i oblikuju budućnost te čine važnu sastavnicu našeg kulturnog identiteta. Iz svih tih razloga, sustavno prikazivanje svjetske i hrvatske audiovizualne baštine naše je temeljno programsko nastojanje. Planirani programi: Kino kustos, Kultno kino, Kino klasik te ciklusi filmova: Robert Altman, Sam Peckinpah, Ettore Scola, Radu Jude, Filmske trilogije, Indie film…

Premijerna prikazivanja lokalnih i domaćih filmova doprinose gledanosti i javnoj vidljivosti domaćeg filma te izgradnji gledateljskog doživljaja. Pored lokalnih i domaćih, premijerno ćemo prikazivati i regionalne i europske filmove. Širenjem prikazivačkog prostora i promocijom lokalnih filmova nastojat ćemo doprinijeti jačanju filmskog stvaralaštva u Rijeci i o njoj. Ciklusi nacionalnih kinematografija važan su segment naše programske slagalice jer omogućuju našoj publici upoznavanje sa značajnim europskim i svjetskim kinematografijama, autorima i naslovima koji ne ulaze u redovitu filmsku distribuciju. U narednoj godini planiramo *Ciklus češkog filma, Ciklus japanskog filma, Mjesec frankofonije*…

Bitan segment našeg programa su i obrazovni i medijacijski programi te Specijalna filmska knjižnica, a kako bismo nastavili dijalog o filmu i nakon prikazivanja te proširili razumijevanje filmske umjetnosti izvan platna. Različite radionice, tribine, okrugli stolovi, razgovori povodom ciklusa ili pak razgovori s filmskim autorima, kritičarima i teoretičarima, predstavljanja knjiga i časopisa doprinose vidljivosti i živosti programa te produbljivanju znanja o filmskoj umjetnosti ili pak o aktualnim društvenim pitanjima čime potvrđujemo našu javnu ulogu. Nastavit ćemo raditi na razvoju filmske pismenosti i kulture kod djece i mladih što predstavlja jednu od ključnih programskih odrednica ustanove. Ove ćemo programe dijelom provoditi i u Dječjoj kući. Program u Dječjoj kući obuhvaća filmski program otvoren za javnost (*Obiteljski program*), filmski program namijenjen organiziranim posjetima dječjih vrtića i nižih razreda osnovnih škola u sklopu dugogodišnjeg programa Art-kina *Škola u kinu*, programe u suradnji s drugim institucijama i udrugama. Planiraju se i druge aktivnosti koje će povećati opseg poslova, publike i programa u ovom segmentu (edukacijski i animacijski programi namijenjenima djeci, roditeljima te nastavnicima na polju medijske kulture i sl.).

Art-kino provodi projekt *Kvarnerske filmske komisije* kroz koji pruža administrativnu, logističku, obrazovnu i stručnu podršku za domaću i stranu audiovizualnu produkciju.

**Ljetni program** – Rashodi se procjenjuju u iznosu 15.000,00 eura. Od 2024. godine Grad Rijeka započinje novi festivalski ljetni program *Ljeto u Rijeci* u koji je uključeno i Art-kino, a kojeg čine brojni filmski programi, premijere, radionički programi za djecu i niz drugih medijacijskih programa, kao i festival Tobogan koji će se odvijati u Benčiću, na Ljetnom Art-kinu te vanjskim lokacijama.

**Nabava opreme –** Unutar Aktivnosti planiran je iznos od 11.500,00 eura iz vanproračunskih sredstava, pretežito iz sredstava viška i donacija koji se odnosi na nabavu uredske opreme i namještaja te uređaja, strojeva i opreme. Oprema će se nabavljati prema planu i potrebi, a u cilju što kvalitetnije tehničke realizacije programa. Art-kino kontinuirano radi na poboljšanju kvalitete gledateljskog iskustva, kao i kvaliteti boravka posjetitelja u Art-kinu. Poboljšanje prostornih i tehničkih resursa nužno je zbog potrebe praćenja suvremenih tehnoloških trendova koji se u filmskoj djelatnosti kontinuirano i brzo razvijaju te nameću nove standarde kinodjelatnosti i očekivanja, posebice mlade publike.Ovo nastojanje podrazumijeva značajna financijska ulaganja, kao i kvalitetnu pripremu dokumentacije kako bismo osigurali sufinanciranje izvan proračuna Grada.

Art-kino u svom radu mora prevladavati brojna prostorna ograničenja te koristiti sve postojeće kapacitete za kvalitetnu prilagodbu i provedbu filmskih i brojnih drugih, tehnički zahtjevnih, programa. Unatoč stalnom naporu i radu na održavanju Art-kina *Croatia*, ne možemo zanemariti činjenicu da su posljednja veća ulaganja učinjena 2008. godine, a da pojedini segmenti, poput kino-stolica nisu mijenjani gotovo pedeset godina. Niz je nedostataka koji ograničavaju rad poput dotrajalih instalacija, rascjepkanosti uredskih prostora, nedostatka prostora za socijalizaciju, no najveći su svakako nepostojanje klimatizacije što posebno dolazi do izražaja tijekom većih vrućina kada dvoranu nije moguće koristiti, dotrajalost gledališta, prokišnjavanje te nepristupačnost osobama s invaliditetom. Ključna prepreka u temeljitom obnavljanju dvorane *Croatia* je činjenica da prostor nije u vlasništvu Grada Rijeke te stoga intenzivno radimo na otvaranju dijaloga s Kapucinskim samostanom Gospe Lurdske kako bismo pokušali naći pravni i ekonomski okvir prihvatljiv svim uključenim stranama. Kako Art-kino ima urbanističku, autorsku, kulturno-povijesnu, arhitektonsku i tehničku vrijednost, Konzervatorski odjel u Rijeci dana 18. prosinca 2023. godine donio je rješenje o njegovoj preventivnoj zaštiti. Art-kino upisano je u Registar kulturnih dobara Republike Hrvatske – Listu preventivno zaštićenih dobara pod brojem P – 6734 te je izvršena zabilježba u zemljišnoknjižnom ulošku broj 2881, katastarske općine Rijeka. Preventivna zaštita Art-kina određena je do donošenja rješenja o utvrđivanju svojstva kulturnog dobra, a najduže na četiri godine od dana njegova donošenja. Poboljšanje tehničkih i prostornih uvjeta podrazumijeva značajna financijska sredstva te kvalitetne podloge i projekte kako bismo osigurali sufinanciranje i iz drugih izvora. Riječ je o izuzetno složenim i dugotrajnim procesima koji ne ovise samo o Art-kinu, već i o nizu drugih pravnih, ekonomskih i tržišnih faktora. U narednoj godini planiramo započeti pripremu pravnih i projektnih podloga za obnovu dvorane.

**Europski projekti: Interreg Italija – Hrvatska 2021. – 2027. –** Rashodi se procjenjuju u iznosu 30.000,00 eura. Kvarnerska filmska komisija u ožujku 2024. započela je s provedbom projekta REEL*– A cinematic journey through Italy and Croatia* u sklopu programa prekogranične suradnje Interreg Italija – Hrvatska 2021. – 2027. REEL projekt fokusiran je na filmski turizam i razvoj produkcijskih uvjeta, s naglaskom na prekograničnu suradnju kroz zajedničku produkciju kratkometražnih filmova mladih redatelja snimljenih na područjima uključenim u projekt. Glavne aktivnosti Komisije sadržane u projektu su osmišljavanje i promocija filmske turističke rute u Primorsko-goranskoj županiji, pokretanje i promocija poziva za snimanje kratkometražnih filmova, premijera nastalih radova u okviru postojećeg programa *Kvarner u kratkom*; redizajn internetske stranice Kvarnerske filmske komisije te usustavljanje baze filmskih profesionalaca; organizacija edukacije za jedinice lokalne uprave i samouprave s ciljem jačanja suradnje filmskih produkcija s javnim tijelima, organizacija obrazovnih aktivnosti za usavršavanje ljudskih resursa u AV sektoru i otvaranje prostora za učenje i rad mladih. Predviđeno trajanje projekta jest do kolovoza 2026. godine.

1. **Zakonske i druge podloge:**

* Zakon o ustanovama, Narodne novine br. 76/1993, 29/1997, 47/1999, 35/2008, 127/2019, 151/2022
* Zakon o audiovizualnim djelatnostima, Narodne novine br. 61/2018, 114/2022, 123/2024
* Zakon o kulturnim vijećima i financiranju javnih potreba u kulturi, Narodne novine br. 83/2022
* Zakon o proračunu, Narodne novine br. 144/2021
* Zakon o zaštiti i očuvanju kulturnih dobara, Narodne novine br. 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015, 44/2017, 90/2018, 32/2020, 62/2020, 117/2021, 114/2022
* Pravilnik o proračunskom računovodstvu i Računskom planu, Narodne novine br. 158/2023
* Strategija kulturnog razvitka Grada Rijeke 2013.-2020.
* Proračun Grada Rijeke za 2024. godinu i projekcija za 2025. i 2026. godinu („Službene novine Grada Rijeke“ broj 18/23)
* Upute za izradu proračuna Grada Rijeke
* Godišnji program rada i razvoja ustanove za 2024. godinu

1. **Usklađenost ciljeva, strategija i programa s dokumentima dugoročnog razvoja**

Ustanova Art-kino posjeduje vlastiti strateški plan koji je donesen u 2016. godini za razdoblje od 2016. do 2020. godine. U planu je izrada novog strateškog plana, no kako je kvalitetno planiranje rada i razvoja ustanove onemogućeno u početku pandemijskom situacijom, a zatim i novom krizom i poremećajima na tržištu te enormnim rastom cijena energenata, cijena rada pa potom i svih drugih roba i usluga, odlučili smo odgoditi rad na dokumentu do normalizacije poslovnog i društvenog okruženja. U međuvremenu, na snazi ostaje postojeći dokument.

Definirano je pet strateških ciljeva razvoja, odnosno dugoročnih općih ciljeva koji ukazuju na smjer kretanja i djelovanja za ostvarenje vizije i misije, a čiji su operativni ciljevi detaljno razrađeni u dokumentu.

Cilj programa kako je definiran u obrazloženju Proračuna Grada Rijeke jest: zadovoljavanje kulturnih potreba stanovnika grada Rijeke na području audiovizualnih djelatnosti uz povećanje standarda usluga u toj djelatnosti. Strategijom kulturnog razvitka Grada Rijeke za 2013.-2020. godinu propisani su Opći strateški ciljevi kulturne politike Grada Rijeke do 2020. godine. Cilj programa Art-kina uklapa se u ciljeve koje je Grad Rijeka postavio u svojoj strategiji kulturnog razvitka za razdoblje 2013-2020. godine.

Navedeni cilj obuhvaća specifične ciljeve očuvanja audiovizualne baštine i unapređenje javne dostupnosti kulturno vrijednog domaćeg i svjetskog filmskog nasljeđa, povećanje gledanosti i javne vidljivosti lokalnog i domaćeg filma, jačanje doživljaja i gledateljskog iskustva, izgradnja gledalačkih navika te jačanje lokalne filmske produkcije, razvoj filmske kulture kod djece i mladih te širenje razumijevanja filmske umjetnosti putem medijacijskih programa i Specijalne filmske knjižnice.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada ostvaruju se iz Proračuna Grada Rijeke i ostalih vanproračunskih izvora:

1. Opći prihodi i primici proračuna - 1100 Opći prihodi i primici

2. Vlastiti i namjenski prihodi:

* 3100 Vlastiti prihodi - prihodi od pruženih usluga
* 4400 Prihodi za posebne namjene (ostvaruju se od prodaje ulaznica i članarina filmskog kluba)
* 5710 Tekuće pomoći iz državnog proračuna (pomoći od Hrvatskog audiovizualnog centra za provođenje Programa komplementarnih djelatnosti)
* 5720 Tekuće pomoći iz proračuna JLP(R)S koji nam nije nadležan (Primorsko-goranska županija)
* 5750 Pomoći od međunarodnih organizacija i tijela EU (REEL)
* 6200 Tekuće donacije od neprofitnih organizacija i ostalih subjekata izvan opće države (donacija Europa Cinemas za poticanje prikazivanja europskog filma)

1. **Izvještaj o postignutim rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* u 2024. godini Art-kino će održati ili blago povećati broj programa i publike, odnosno ostvarit će ciljanu vrijednost
* u 2024. godini u programu *Škole u kinu* sudjelovat će nešto više djece no što je bilo planirano ciljanim vrijednostima, a bila su obuhvaćena djeca i mladi iz vrtića, osnovnih i srednjih škola s područja grada Rijeke te Primorsko-goranske županije. U navedeni broj nisu uračunata djeca i mladi koji su sudjelovali u ostalim posebnim filmskim programima namijenjenim djeci i mladima, a koji ne spadaju u redovan prikazivački program (npr. Festival Tobogan).

1. **Pokazatelji uspješnosti**

POKAZATELJI USPJEŠNOSTI

Cilj: Očuvanje audiovizualne baštine i unapređenje javne dostupnosti kulturno vrijednog domaćeg i svjetskog filmskog nasljeđa

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Povećanje broja prikazanih filmskih programa od posebnog povijesnoga, umjetničkoga i kulturnoga značenja ili od značenja za razvoj kinematografije; pojedini program obuhvaća od jednog do desetak filmskih naslova | Posjetiteljima se prezentira baštinski film uz uvode filmskih stručnjaka te se time nadograđuje njihovo iskustvo i širi znanje o filmskoj umjetnosti. | broj | 10 | ustanova | 10 | 11 | 12 |

Cilj: Povećanje gledanosti i javne vidljivosti lokalnog i domaćeg filma, jačanje doživljaja i gledateljskog iskustva, izgradnja gledalačkih navika te jačanje lokalne filmske produkcije

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026*.)* | Ciljana vrijednost (2027.) |
| Povećani broj lokalnih i domaćih filmskih premijera | Organiziranjem filmskih premijera uz gostovanje autorskih ekipa, posebno domaćih filmova, jača se gledateljsko iskustvo te njegova vidljivost | broj | 10 | ustanova | 10 | 11 | 12 |

Cilj: Razvoj filmske kulture kod djece i mladih

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Održavanje postojećeg broja vrtića, osnovnih i srednjih škola koje sudjeluju u *Školi u kinu* |  | broj | 75 | ustanova | 75 | 75 | 77 |

Dodatna aktivnost u svrhu ostvarenja navedenog cilja je održavanje broja postojećih filmskih programa, odnosno redovitih filmskih projekcija u Dječjoj kući.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Održavanje broja filmskih programa u Dječjoj kući | Uspostavljanje redovitog filmskog programa u novootvorenoj Dječjoj kući | broj | 320 | ustanova | 320 | 320 | 320 |

Dodatna aktivnost u svrhu ostvarenja navedenog cilja je povećanje broja djece koja sudjeluju u programu *Škola u kinu*.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Povećanje broja djece koja sudjeluju u programu *Škola u kinu* | Sustavno upoznavanje djece s vrijednim filmom i elementima filmskog jezika kroz organizirane projekcije | broj | 9500 | ustanova | 10.000 | 10.500 | 10.500 |

Cilj: Širenje razumijevanja filmske umjetnosti putem medijacijskih programa i Specijalne filmske knjižnice

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Povećanje broja korisnika sadržaja i medijacijskih programa i knjižnice Art-kina | Građanima se nude diskurzivni i multimedijalni sadržaj i usluge (promocije, tribine, razgovori, koncerti…) te posudba filmske literature i naslova | broj | 1150 | ustanova | 1.150 | 1.200 | 1.300 |